Tørken kommer i sidste ende til at få en negativ betydning for Niels økonomi.

Niels Kristian Oien fra Sæby er landmand. Og i år har vejrguderne ikke været med ham. Måneden har nemlig været en af de fem tørreste maj måneder, siden man begyndte at måle. - Det er mega trælst. Vi kan ikke undgå at få tørkepletter på den jorden, og den kommer ikke til at give noget. Men det andet kommer også til at blive ramt, siger han. Det er nu, der er brug for mere vand Niels Kristian Oien dyrker nogle helt særlige græsfrø. De vendsysselske frø er noget særligt, de er nemlig blevet brugt til fodboldbaner, der er blevet brugt til VM i fodbold. - Det er lidt specielt at stå i Vendsyssel og skulle levere græs, men der er selvfølgelig flere end mig, der leverer græsset, uddyber han. Hans problem er nu, at tørken niveauet er nået op over otte ud af 10. Det vil sige, at han bor i et af de tørreste områder i Danmark. Og for at hans marker kan give frø nok til fodboldbaner, har han brug for mere vand. - Det er nu, vi skal bruge vand for at vi kan fylde de frø her op. Det kan godt være, man tænker, de er jo store nok. Men nej, de kan blive endnu større, forklarer han. Har ikke tilladelse til at vande Tørken kommer i sidste ende til at få betydning for Niels Kristians Oiens økonomi. - Det er jo trist – for det er én af vores højværdigrøder, altså en af dem, der giver et rigtig godt dækningsbidrag, siger han. Ifølge ham, så er tørken skyld i, at kun halvdelen af marken vil give frø Men hvorfor vander man så ikke bare selv? - Det er fordi, man skal have en tilladelse til det, og pt. så er der nok ikke nogen, der får det. Her på gården har vi ikke nogen vandingstilladelse. Og vi kunne ikke få den, hvis vi søgte. For al vand skal bruges til os mennesker, hvis vi kan det, svarer han.